கேள்வி: ரியான் ஹாரிஸ் - தொழில் வாழ்க்கை குறித்து விரிவாக சொல்லுங்கள்.
பதில்: ரியான் ஹாரிஸ் 2001-02 முதல் 2007-08 வரை தெற்கு ரெட்பேக் துடுப்பாட்ட அணி சார்பாக விளையாடினார். அவர் 2008 மே மாதத்தில் சசெக்ஸ் கவுண்டி துடுப்பாட்ட சங்கத்தினை பிரதிநிதித்துவப்படுத்தவிருந்தார்.ஆனால், அவர் குயின்ஸ்லாந்துக்குச் சென்றபோது விளையாட இயலாமல் போனது. ஏனெனில் அது அவரது சசெக்ஸ் துடுப்பாட்ட ஒப்பந்தத்தை மீறிய செயல் ஆகும். ஒரு வாரத்திற்கு முன்பு அவர் மேரிலேபோன் துடுப்பாட்ட சங்கத்திற்கு எதிராக சசெக்ஸ் துடுப்பாட்ட அணி சார்பாக முதல் தரத் துடுப்பாட்டம் போட்டியில் விளையாடியிருந்தார். ஜூன், 2009 ஆம் ஆண்டில், அவர் ஒரு குறுகிய கால ஒப்பந்தத்தில் சர்ரே துடுப்பாட்ட அணி சார்பாக கையெழுத்திட்டார், அதே நேரத்தில் 2010 ஆம் ஆண்டில் அவர் யார்க்ஷயர் துடுப்பாட்ட அணிக்காக உள்நாட்டு துடுப்பாட்டப் போட்டியில் விளையாடினார். ஹாரிஸ் 2008 இல் குயின்ஸ்லாந்து சென்றார் மற்றும் பிரிஸ்பேன் உள்ள டூம்புல் மாவட்ட துடுப்பாட்ட சங்கத்தில் விளையாடினார்.http://www.couriermail.com.au/sport/cricket/ryan-harris-hundred-australia-test-bowler-hits-century-playing-as-batsman-in-grade-cricket/news-story/6261a08b067b8b896771a37cfdee37fa தென்னாப்பிரிக்காவில் 2009 ஆம் ஆண்டில் நடைபெற்ற இந்தியன் பிரீமியர் லீக் இறுதிப் போட்டியில் வெற்றி பெற்ற டெக்கான் சார்ஜர்ஸ் அணியில் ஹாரிஸ் விளையாடினார். 2008 ஆம் ஆண்டின் பிற்பகுதியில், டெக்கான் சார்ஜர்ஸ் உடனான இந்தியன் பிரீமியர் லீக் ஒப்பந்தத்தில் அவர் கையெழுத்திட்டார். இந்தத் துடுப்பாட்ட அணியினை அவரது முன்னாள் ரெட்பேக்ஸ் அணியின் வீரர் டேரன் லீமன் பயிற்றுவித்தார். 2009 ஆம் ஆண்டின் முற்பகுதியில் ஆஸ்திரேலியன் இருபது-20 அணிக்கு தேர்ந்தெடுக்கப்பட்டார். ஹாரிஸ் 18 ஜனவரி 2009 அன்று பெல்லரைவ் ஓவல் அரங்கம் தென்னாபிரிக்கத் துடுப்பாட்ட அணி எதிரான ஒருநாள் பன்னாட்டுத் துடுப்பாட்டம் போட்டியில் சர்வதேச அளவில் அறிமுகமானார். இந்தப் போட்டியின் போது அவர் நீல் மெக்கென்சி இழப்பினை தனது முதல் இழப்பாக எடுத்தார். அந்தப் போட்டியில் 54 இழப்புகளை விட்டுக் கொடுத்து ஒரு இழப்பினை மட்டுமே எடுத்தார். ஆயினும்கூட, அவர் ஒரு வருடத்திற்கும் மேலாக மற்றொரு ஒருநாள் போட்டிக்கு தேர்வு செய்யப்படவில்லை. ஜனவரி 26, 2010 அன்று, அடிலெய்டு நீள்வட்ட அரங்கம் பாக்கித்தான் துடுப்பாட்ட அணி எதிரான 3 வது ஒருநாள் போட்டிக்கான ஆஸ்திரேலிய அணியில் ஹாரிஸ் தேர்வானார்.